Diari Oficial de la Generalitat Valenciana


Sumari del DOGV 6425, del 27-12-2010 (2010/13627)

ORDE 18/2010, de 29 de novembre, de la Conselleria de Sanitat, per a la creació del fitxer de la Direcció General de Salut Pública amb dades de caràcter personal denominat Programa de detecció precoç d'hipoacúsies.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/11/29/18/dof/vci/html**

### Dades del document

Número de DOGV
:   6425

Data del DOGV
:   27-12-2010

Secció del DOGV
:   I. DISPOSICIONS GENERALS

Número del document
:   2010/13918


Data del document
:   29-11-2010

Organisme emissor
:   Conselleria de Sanitat

Tipus de document
:   Ordre

Descriptors 

:   * control sanitari
    * base de dades
    * legislació
    * política sanitària
    * protecció de dades
    * dades personals
    * registre de dades

ORDE 18/2010, de 29 de novembre, de la Conselleria de Sanitat, per a la creació del fitxer de la Direcció General de Salut Pública amb dades de caràcter personal denominat Programa de detecció precoç d'hipoacúsies. [2010/13476]  
Preàmbul  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que esta llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'article 20 de la mateixa llei disposa que la creació, modificació, o supressió de fitxers de les Administracions Públiques només poden fer-se per mitjà de disposició general publicada en el Boletín Oficial del Estado o diari oficial corresponent.  
El Reial Decret 1720/2007, de 21 de desembre, que va aprovar el Reglament de la Llei Orgànica 15/1999, de 13 de desembre, de Protecció de Dades de Caràcter Personal, desplega en els articles 52 i següents els preceptes esmentats d'eixa llei orgànica.  
El Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en este últim dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
En atenció de totes estes consideracions, conforme amb el Consell Jurídic Consultiu, i segons el que establix l'article 28.e) de la Llei 5/1983, de 30 de desembre, del Consell,   
ORDENE  
Article 1. Objecte  
La present orde té com a objecte la creació i regulació del fitxer informatitzat denominat "Programa de Detecció Precoç d'Hipoacúsies", amb les característiques descrites en l'annex 1, de conformitat amb el que establix l'article 20 de la Llei Orgànica 151/1999, de 13 de desembre, que es relaciona en l'annex.  
Article 2. Mesures de gestió i organització  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3. Dret d'accés, rectificació i cancel·lació de dades  
Els afectats pel fitxer informatitzat mencionat poden exercir el seu dret d'accés, rectificació, i cancel·lació de dades, si és el cas, davant de l'òrgan que per a l'informatitzat es concreta en esta orde.  
Atés que el registre té com a objecte anotar dades referides a nounats als quals es fa la prova de detecció precoç de la hipoacúsia en els centres sanitaris de la Comunitat Valenciana, estos drets han de ser exercits pels seus pares o tutors.  
DIPOSICIÓN FINAL   
Única. Entrada en vigor  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 29 de novembre de 2010  
El conseller de Sanitat,  
MANUEL CERVERA TAULET  
Annex  
Creació de fitxer  
Conselleria de Sanitat  
Direcció General de Salut Pública  
Programa de detecció precoç d'hipoacúsies  
1. Finalitat i ús del fitxer  
Seguiment del programa de detecció precoç d'hipoacúsia a la Comunitat Valenciana, per a poder fer-ne una avaluació. Seguiment dels casos sospitosos d'hipoacúsia detectats a través del programa de cribratge, inclosos el diagnòstic i el tractament dels casos, per a poder verificar que han rebut l'assistència sanitària.  
Usos:  
- Gestió i control sanitari  
- Historial clínic  
- Investigació epidemiològica i activitats anàlogues  
- Fins científics, històrics o estadístics  
2. Persones o col·lectius sobre els quals es pretén obtindre dades de caràcter personal.  
Nounats als quals es fa la prova de detecció precoç de la hipoacúsia en els centres sanitaris de la Comunitat Valenciana.  
3. Procedència, procediment i suport per a l'arreplegada de dades de caràcter personal  
Procedència:  
- Administracions Públiques  
Procediment:  
- Transmissió electrònica de dades/Internet  
Suport:  
- Paper  
- Via telemàtica  
4. Estructura bàsica del fitxer automatitzat i la descripció dels tipus de dades de caràcter personal inclosos.  
Dades especialment protegides:  
- Salut (demanat amb consentiment exprés de l'afectat)  
Dades de caràcter identificatives:  
- Núm. SS/Mutualitat  
- Nom i cognoms  
- Adreça (postal, electrònica)  
- Telèfon  
- Altres: SIP  
Dades de característiques personals:  
- Dades de família  
- Data de naixement  
- Lloc de naixement  
- Edat  
- Sexe  
- Nacionalitat  
- Característiques físiques o antropomètriques  
- Altres: resultats de proves de cribratge i diagnòstics d'hipoacúsia  
5. Cessions de dades de caràcter personal i, si és el cas, les transferències de dades que es prevegen en països tercers.  
Si estan previstos, centres o grups d'investigació que desenvolupen projectes en investigació biomèdica.  
6. Òrgan responsable del fitxer  
Direcció General de Salut Pública  
7. Servicis o unitats davant dels quals puguen exercir-se els drets d'accés, rectificació i cancel·lació.  
Servici de Salut Infantil i de la Dona  
8. Mesures de seguretat amb indicació del nivell bàsic, mitjào alt exigible: nivell alt


Còpia Permalink ELI